**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-289-2/16**

**Podgorica, 09.05.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO CGO UP II 07-30-289-1/16 od 07. marta 2016.godine, izjavljene zbog povrede pravila postupka-nedonošenja rješenja Fakulteta za pomorstvo, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 06.05.2016. godine, donio:

**R J E Š E NJ E**

Žalba se usvaja.

Nalaže se Fakultetu za pomorstvo da donese rješenje po zahtjevu za slobodan pristup informacijama NVO CGO od 08.02.2016. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Fakulteta za pomorstvo, podnosilac zahtjeva za pristup informaciji je uložio žalbu. U žalbi se navodi da su dana 08.02.2016. godine podnijeli zahtjev za pristup informacijama kojim je traženo i to: da li je Vaša fakultetska jedinica od uvođenja Bolonjske deklaracije u periodu od 2003 do 2015. godine uradila Izvještaj ili Analizu o efikasnosti i kvalitetu sprovođenja Bolonjske deklaracije, imajući u vidu da ne postoji jedinstven dokument o neposrednoj primjeni ovog dokumenta na nivou Univerziteta Crne Gore, već je ostavljeno fakultetskim jedinicama pojedinačno da sama reguliše način sprovođenja i ocjenu efikasnosti rada i studiranja po sistemu Bolonjske deklaracije i Kopiju gorenavedenog dokumenta ukoliko ga posjeduje vaša fakultetska jedinica. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 07.04.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br.07-33-1259-2/16 od 07.04.2016.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ je dana 22.04.2016. godine dostavio Izjašnjenje broj 01-931 u kome navodi da je Fakultet za pomorstvo organizaciona jedinica Univerziteta Crne gore, pa je potrebno da se subjekti nadzora koji žele slobodan pristup informacijama obrate Univerzitetu koji ima svojstvo pravnog lica. U daljem se navodi da oni Univerzitetu Crne Gore daju sve raspoložive informacije koje se zahtijevaju, a odnose se na Fakultet za pomorstvo što je jedini ispravni način djelovanja u ovakvim situacijama imajući u vidu pravni status Univerziteta.

U konkretnom predmetu, Fakultet za pomorstvo nije donio rješenje po osnovu podnijetog zahtjeva za slobodan pristup informacijama NVO CGO od 08.02.2016. godine u zakonskom roku. Fakultet za pomorstvo je prema članu 31 Zakona o slobodnom pristupu informacijama dužno da donese rješenje po podnijetom zahtjevu u zakonskom roku, u roku od 15 dana prijema rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**